Стефан Маларме
Рондели

Превод от френски: Кирил Кадийски, —

chitanka.info

I[1]

Нищо призори не би било

някаква гримаса да съзрете

от смеха сред ложе се пазете

смях разтърсил вашето крило

безразлично в мекото легло

спете си далеч от страховете

нищо призори не би било

някаква гримаса да съзрете

ако сепнат сън но не от зло

а от красотата той превзет е

върху бузата не сложи цвете

в поглед диамантно светъл о

нищо призори не би било.

II[2]

Щом си пожелала любовта

да гори но да мълчи устата

тази роза пак ще властва тя

в тежкия застой на тишината

би ли заменила песента

блясъка в усмивката позната

щом си пожелала любовта

да гори но да мълчи устата

ням е ням в кръга от самота

Силфът в царски пурпур и позлата

чак до връхчетата на крилата

го разкъсва огнена страстта

щом си пожелала любовта.

[1] Rien au réveil que vous n’ayez…, 1897 ↑

[2] Si tu veux nous nous aimerons…, 1897 ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.